P6_TA(2005)0249

Liiallisia alijäämiä koskevien tilastotietojen laatu *

Euroopan parlamentin lainsäädäntöpäätöslauselma ehdotuksesta neuvoston asetukseksi asetuksen (EY) N:o 3605/93 muuttamisesta siltä osin kuin on kyse tilastotietojen laadusta liiallisia alijäämiä koskevan menettelyn yhteydessä (KOM(2005)0071 — C6-0108/2005 — 2005/0013(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle (KOM(2005)0071) [1],

- ottaa huomioon EY:n perustamissopimuksen 104 artiklan 14 kohdan kolmannen alakohdan, jonka mukaisesti neuvosto on kuullut parlamenttia (C6-0108/2005),

- ottaa huomioon työjärjestyksen 51 artiklan,

- ottaa huomioon talous- ja raha-asioiden valiokunnan mietinnön (A6-0181/2005);

1. hyväksyy komission ehdotuksen sellaisena kuin se on tarkistettuna;

2. pyytää komissiota muuttamaan ehdotustaan vastaavasti EY:n perustamissopimuksen 250 artiklan 2 kohdan mukaisesti;

3. pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

5. kehottaa puhemiestä välittämään parlamentin kannan neuvostolle ja komissiolle.

KOMISSION TEKSTI | PARLAMENTIN TARKISTUKSET |

Tarkistus 1

JOHDANTO-OSAN 2 KAPPALE

(2) Komission tehtävää tilastoviranomaisena hoitaa kyseisessä asiayhteydessä Eurostat. Eurostat on se komission yksikkö, joka vastaa komissiolle uskotuista tehtävistä yhteisön tilastojen tuottamisen osalta, ja tällaisena yksikkönä Eurostatin on voitava toimia puolueettomuuden, luotettavuuden, relevanssin, kustannustehokkuuden, tilastosalaisuuden ja avoimuuden periaatteiden mukaisesti, kuten Eurostatin asemasta yhteisön tilastojen tuottamisessa 21 päivänä huhtikuuta 1997 tehdyssä komission päätöksessä säädetään. | (2) Komission tehtävää tilastoviranomaisena hoitaa kyseisessä asiayhteydessä Eurostat. Eurostat on se komission yksikkö, joka vastaa komissiolle uskotuista tehtävistä yhteisön tilastojen tuottamisen osalta, ja tällaisena yksikkönä Eurostatin on voitava toimia puolueettomuuden, luotettavuuden, relevanssin, kustannustehokkuuden, tilastosalaisuuden ja avoimuuden periaatteiden mukaisesti, kuten Eurostatin asemasta yhteisön tilastojen tuottamisessa 21 päivänä huhtikuuta 1997 tehdyssä komission päätöksessä säädetään. Euroopan tilastoja koskevilla käytännesääntöillä, jotka kansalliset tilastolaitokset ja Eurostat laativat yhdessä, olisi edistettävä ammatillista riippumattomuutta, resurssien riittävyyttä ja tilastotietojen laatua koskevia periaatteita. |

Tarkistus 2

JOHDANTO-OSAN 5 KAPPALE

(5) Finanssipolitiikan valvonnan uskottavuus perustuu ratkaisevasti luotettaviin julkisen talouden tilastoihin. On äärimmäisen tärkeää, että tiedot, jotka jäsenvaltiot toimittavat asetuksen (EY) N:o 3605/93 mukaisesti ja jotka komissio toimittaa neuvostolle pöytäkirjan mukaisesti, ovat erittäin laadukkaita. | (5) Finanssipolitiikan valvonnan uskottavuus perustuu ratkaisevasti luotettaviin julkisen talouden tilastoihin. On äärimmäisen tärkeää, että tiedot, jotka jäsenvaltiot toimittavat asetuksen (EY) N:o 3605/93 mukaisesti ja jotka komissio toimittaa neuvostolle pöytäkirjan mukaisesti, ovat erittäin laadukkaita. Tässä yhteydessä olisi otettava perustaksi korkeiden laatustandardien täyttämiselle Ecofin-neuvoston 20 päivänä maaliskuuta 2005 antaman ja Brysselissä 22. ja 23. maaliskuuta kokoontuneen Eurooppa-neuvoston vahvistaman raportin 1.5, 1.6 ja 1.7 kohta ja Yhdistyneiden Kansakuntien talous- ja sosiaaliasioiden osaston tilastokomission virallisen tilaston perusperiaatteet. |

Tarkistus 3

JOHDANTO-OSAN 9 KAPPALE

(9) Komission ja jäsenvaltioiden tilastoviranomaisten olisi käytävä jatkuvaa vuoropuhelua, jotta voitaisiin varmistaa sekä jäsenvaltioiden toteutuneiden tietojen että niiden taustalla olevan julkisen tilinpidon laatu. Tätä varten komissio voi tehdä säännöllisesti sekä konsultointikäyntejä että perusteellisia tarkastuskäyntejä, joilla tehostetaan toimitettujen tietojen seurantaa ja huolehditaan tietojen laadun jatkuvasta varmistamisesta. Jäsenvaltioiden on viipymättä annettava komissiolle pääsy kyseisiin tietoihin. | (9) Komission ja jäsenvaltioiden tilastoviranomaisten olisi käytävä jatkuvaa vuoropuhelua, jotta voitaisiin varmistaa sekä jäsenvaltioiden toteutuneiden tietojen että niiden taustalla olevan julkisen tilinpidon laatu. Tätä varten komissio voi tehdä säännöllisesti sekä konsultointikäyntejä että perusteellisia tarkastuskäyntejä, joilla tehostetaan toimitettujen tietojen seurantaa ja huolehditaan tietojen laadun jatkuvasta varmistamisesta. Jäsenvaltioiden on viipymättä annettava komissiolle pääsy kyseisiin tietoihin. Komission olisi tiedotettava säännöllisesti Euroopan parlamentille ja neuvostolle ohjelmasta ja toimista Euroopan unionin tilastojen laadun parantamiseksi. |

Tarkistus 5

1 ARTIKLAN 2 KOHTA7 artiklan 2 a kohta (uusi) (asetus (EY) N:o 3605/93)

| 2 a. Jos valtioiden alijäämiä ja velkaa koskevissa suunnitelmissa tai niiden tarkistamisessa ei ole käytetty "yhteisiä ulkoisia oletuksia", jotka komissio on julkaissut talous- ja veropolitiikkojen koordinoinnin yhteydessä vertailujen tekemiseksi jäsenvaltioiden välillä, jäsenvaltioiden on selitettävä perusteellisesti erojen syyt ja laskettava erotus suunnitelmien välillä. |

Tarkistus 6

1 ARTIKLAN 3 KOHTA9 artiklan 1 kohta (asetus (EY) N:o 3605/93)

1. Komissio (Eurostat) arvioi sekä jäsenvaltioiden toimittamien toteutuneiden tietojen että niiden taustalla olevien julkisten tilien laadun. Toteutuneiden tietojen laadulla tarkoitetaan sitä, että tiedot ovat kirjanpitosääntöjen mukaisia, täydellisiä, luotettavia, oikea-aikaisia ja yhtenäisiä. | 1. Komissio (Eurostat) arvioi säännöllisesti sekä jäsenvaltioiden toimittamien toteutuneiden tietojen että niiden taustalla olevien julkisten tilien laadun. Toteutuneiden tietojen laadulla tarkoitetaan sitä, että tiedot ovat Euroopan kansantalouden tilinpitojärjestelmän 1995 (ESA 95) standardien mukaisia, täydellisiä, luotettavia, vertailukelpoisia, oikea-aikaisia ja yhtenäisiä. |

Tarkistus 7

1 ARTIKLAN 3 KOHTA9 artiklan 2 a kohta (uusi) (asetus (EY) N:o 3605/93)

| 2 a. Komissio (Eurostat) tiedottaa säännöllisesti Euroopan parlamentille ja neuvostolle jäsenvaltioiden esittämien toteutuneitten tietojen laadusta ja tilastojen laatua koskevien eurooppalaisten vähimmäisstandardien kehityksestä. |

Tarkistus 8

1 ARTIKLAN 3 KOHTA12 artiklan 1 kohta (asetus (EY) N:o 3605/93)

Komissio (Eurostat) huolehtii pysyvän vuoropuhelun käymisestä jäsenvaltioiden tilastoviranomaisten kanssa. Tätä varten komissio (Eurostat) tekee säännöllisesti kaikkiin jäsenvaltioihin konsultointikäyntejä ja perusteellisia tarkastuskäyntejä. | Komissio (Eurostat) huolehtii pysyvän vuoropuhelun käymisestä jäsenvaltioiden tilastoviranomaisten kanssa. Tätä varten komissio (Eurostat) tekee säännöllisesti kaikkiin jäsenvaltioihin konsultointikäyntejä; se voi myös tehdä perusteellisia tarkastuskäyntejä asetuksen (EY) N:o 322/97 mukaisesti. Konsultointikäynnit toteutetaan jäsenvaltioiden ja komission (Eurostat) yhdessä sopiman aikataulun mukaisesti. Jos mahdollista, konsultointikäynnit tehdään kaikissa jäsenvaltioissa samanaikaisesti tilastotietojen mukauttamisen arviointia ja alan näkymiä käsittelevän vuosikertomuksen pohjalta. |

Tarkistus 9

1 ARTIKLAN 3 KOHTA12 artiklan 2 kohta (asetus (EY) N:o 3605/93)

Konsultointikäynneillä tarkastellaan toimitettuja tietoja ja menetelmällisiä kysymyksiä sekä arvioidaan kirjanpitosääntöjen noudattamista. Perusteellisilla tarkastuskäynneillä valvotaan toimitettujen tietojen perustana olevia prosesseja ja tilinpitoa sekä selvitetään seikkaperäisesti, ovatko toimitetut tiedot kirjanpitosääntöjen mukaisia, täydellisiä, luotettavia, oikea-aikaisia ja yhtenäisiä. | Konsultointikäynneillä tarkastellaan toimitettuja tietoja ja menetelmällisiä kysymyksiä sekä arvioidaan kirjanpitosääntöjen noudattamista. Konsultointikäyntien tuloksista ilmoitetaan ainakin kansallisille tilastolaitoksille. Perusteellisilla tarkastuskäynneillä valvotaan toimitettujen tietojen perustana olevia prosesseja ja tilinpitoa sekä selvitetään seikkaperäisesti, ovatko toimitetut tiedot kirjanpitosääntöjen mukaisia, täydellisiä, luotettavia, oikea-aikaisia ja yhtenäisiä. Komissio (Eurostat) päättää perusteellisista tarkastuskäynneistä, jos on olemassa vakavia epäilyjä toimitettujen tietojen luotettavuudesta tai yhtenäisyydestä, ja sen mukaan, mitä ohjelmassa määrätään. |

Tarkistus 10

1 ARTIKLAN 3 KOHTA13 artiklan 1 kohta (asetus (EY) N:o 3605/93)

1. Kun komissio (Eurostat) tekee perusteellisia tarkastuskäyntejä jäsenvaltioihin, se voi käyttää apunaan asiantuntijoita etenkin muista jäsenvaltioista, vierailun kohteena olevan jäsenvaltion julkisen tilinpidon valvonnasta operatiivisesti vastaavista viranomaisista sekä muista komission yksiköistä. | 1. Kun komissio (Eurostat) tekee perusteellisia tarkastuskäyntejä jäsenvaltioihin, se voi käyttää apunaan muiden jäsenvaltioiden asiantuntijoita, joiden on oltava kansallisten tilastoviranomaisten virkamiehiä, ja tietyissä tilanteissa vierailun kohteena olevan jäsenvaltion julkisen tilinpidon valvonnasta operatiivisesti vastaavia muita viranomaisia tai muita komission yksiköitä vierailun kohteena olevan jäsenvaltion ja komission (Eurostat) välisen sopimuksen mukaisesti. |

Tarkistus 11

1 ARTIKLAN 3 KOHTA13 artiklan 1 a kohta (uusi) (asetus (EY) N:o 3605/93)

| 1 a. Eurostat on yhteisön viranomaisista tärkeimmässä asemassa tilastotietojen laadun tarkastuksen suhteen. Eurostatin on kuitenkin noudatettava sisäistä menettelyä, joka koskee yhteydenpitoa muihin yhteisön toimivaltaisiin viranomaisiin ja niille annettavia selvityksiä tarkastuskäyntien valmistelun aikana, ja sen on tehtävä päätökset yhdessä niiden kanssa päätöksentekomenettelyn aikana, kun tarkastuskäynnit on tehty. |

Tarkistus 12

1 ARTIKLAN 3 KOHTA14 artikla (asetus (EY) N:o 3605/93)

Komissio (Eurostat) raportoi talous- ja rahoituskomitealle konsultointikäyntien ja perusteellisten tarkastuskäyntien tuloksista. Nämä raportit julkistetaan. | Komissio (Eurostat) raportoi talous- ja rahoituskomitealle konsultointikäyntien tuloksista. Se toimittaa Euroopan parlamentille ja neuvostolle perusteellisten tarkastuskäyntien tulokset. Nämä raportit julkistetaan. |

Tarkistus 13

1 ARTIKLAN 3 KOHTA16 artiklan 2 a kohta (uusi) (asetus (EY) N:o 3605/93)

| 2 a. Komissio (Eurostat) raportoi muutetuista tiedoista ja muutosten perusteluista Euroopan parlamentille ja neuvostolle. |

[1] Ei vielä julkaistu virallisessa lehdessä.

--------------------------------------------------